टेस्ट ट्यूब बेबी क्या है, उपचार प्रक्रिया और खर्च - Test Tube Baby In Hindi – MyBapuji\n1 टेस्ट ट्यूब बेबी क्या होता है ? (What is Test Tube Baby in Hindi)\n2 टेस्ट ट्यूब बेबी उपचार प्रक्रिया किस स्थितियों में लाभदायक हो सकती है ? (When do you need Test Tube Baby Treatment in Hindi)\n3 टेस्ट ट्यूब बेबी उपचार प्रक्रिया कैसे की जाती है ? (Test Tube Baby Kaise Hota Hai in Hindi)\n4 टेस्ट ट्यूब बेबी की सफलता दर (Test Tube Baby Success Rate in Hindi)\n5 टेस्ट ट्यूब बेबी प्रक्रिया में जोखिम और समस्याएँ (Side Effects of Test Tube baby in Hindi)\n6 टेस्ट ट्यूब बेबी प्रक्रिया कब संभव नही :\n7 टेस्ट ट्यूब बेबी के बाद की गर्भावस्था :\n8 इक्सी (I.C.S.I.) क्या है ? :\n9 ओवम डोनेशन कैसे किया जाता है ? :\n10 सरोगेट मदर :\n11 टेस्ट ट्यूब बेबी में कितना खर्चा होता है? (Test Tube Baby me Kitna Kharcha Aata Hai in Hindi)\nटेस्ट ट्यूब बेबी क्या होता है ? (What is Test Tube Baby in Hindi)\nअपना एक बच्चा हो ऐसी भावना हर स्त्री-पुरुष के मन में रहती है। आरंभ में गर्भनलिकाएँ बंद होने पर क्या उपाय किया जाए, इसका संशोधन वैज्ञानिक कर रहे थे तभी यह भी सोचा जाने लगा कि यदि हो ही नहीं तो क्या गर्भधारणा संभव हो सकती है ? इसी विचार के चलते टेस्ट ट्यूब बेबी का जन्म हुआ।\nइस तकनीक का विकास कैसे हुआ यह समझने के लिए गर्भधारणा कैसे होती है इस संबंध में थोड़ी जानकारी प्राप्त करनी होगी, जिसे कृत्रिम गर्भधारणा या आर्टीफिशियल इंसेमिनेशन कहा जाता है। उसे भी सामान्यतः टेस्ट ट्यूब बेबी ही कहा जाता है लेकिन प्रत्यक्ष रूप से उसका भी टेस्ट ट्यूब से कोई संबंध नहीं होता।\nगर्भधारणा कैसे होती है ? :\nस्त्री का गर्भाशय सामान्यतः बड़े अमरूद के समान होता है। उसका आकार 3″ x2″ x1″ होता है। गर्भाशय के तीन भाग होते हैं। ऊपरी गुंबज जैसे आकार को ‘फंडस’ कहते हैं। बीचवाला भाग ‘बॉडी’ कहलाता है और नीचेवाले भाग को ‘सर्विक्स’ या ‘गर्भाशय का मुख’ कहा जाता है। गर्भाशय मुख योनिमार्ग में खुलता है।\nगर्भनलिका के अंतिम छोर को फ्रिम्ब्रियल एंड कहा जाता है। यह फिम्ब्रिया हमेशा गतिशील होती है। यह स्त्री बीज को गर्भनलिका में खींचकर लाने का प्रयास करती है। इस प्रक्रिया को कीमोटॅक्सिस कहा जाता है। कीमोटॅक्सिस के कारण ही स्त्री बीज गर्भनलिका में प्रवेश करता है।\nअगर ये फिम्ब्रियल एंड्स खराब हों, सही तरीके से काम न करते हों, एक-दूसरे से चिपके हों या फिम्ब्रिया का मुँह बंद हो तो स्वाभाविक ही स्त्री बीज गर्भनलिका में प्रवेश नहीं कर पाता। ऐसे में गर्भधारणा नहीं हो सकती।\nओव्यूलेशन के बाद यदि स्त्री बीज गर्भनलिका में प्रवेश करे और उसी समय शुक्राणु गर्भनलिका में आए तो उसमें से एक शुक्राणु गर्भनलिका में स्त्री बीज में प्रवेश करता है तब गर्भ तैयार होता है। यह गर्भ तैयार होने की प्रक्रिया गर्भनलिका के अंतिम छोर में होती है। इस छोर को ॲम्प्युला कहा जाता है।\nगर्भनलिका के ॲम्प्युला में बना गर्भ सीलियरी गति से गर्भाशय की ओर धकेल दिया जाता है। गर्भ सामान्यतः ॲम्प्युला में दो दिन तक रहता है। गर्भ नलिका से उसकी यात्रा गर्भाशय की ओर आरंभ होती है। यदि स्थिति सामान्य हो तो गर्भ छठे दिन गर्भाशय में पहुँचता है। वहीं स्थिर हो जाता है। नौ माह तक विकसित होता है। नौ माह के बाद प्रसव पीड़ा आरंभ होने के बाद शिशु गर्भाशय से बाहर आ जाता है और शिशु का जन्म होता है।\nयदि गर्भनलिका बंद हो तो ? :\nगर्भधारण की प्रक्रिया में गर्भनलिका, सीलियरी एपिथिलियम और सीलियरी गति का सामान्य होना आवश्यक है। दोनों गर्भ नलिकाएँ किसी भी स्थान पर बंद हों तो स्त्री बीज गर्भनलिका में प्रवेश नहीं कर पाता। सीलियरी गति न हो तो तैयार हुआ गर्भ, गर्भनलिका में से होकर गर्भाशय तक नहीं पहुँच पाएगा। यदि गर्भनलिका में ही रुक गया और वहीं विकसित होना आरंभ हो गया तो उसे नलिका गर्भ, एक्टोपिक प्रेग्नंसी कहा जाता है। यह एक गंभीर समस्या हो सकती है।\nटेस्ट ट्यूब बेबी उपचार प्रक्रिया किस स्थितियों में लाभदायक हो सकती है ? (When do you need Test Tube Baby Treatment in Hindi)\nटेस्ट ट्यूब बेबी यह प्रक्रिया हर किसी उस महिला के लिए सही नहीं होता, जिसके बच्चे न होते हों। स्त्री-पुरुष दोनों की जाँच के पश्चात दोनों ही में कोई दोष न पाया जाए, विवाह को3या4वर्ष ही हुए हों और स्त्री की आयु 30 से कम हो तो ज़ल्दबाजी में यह प्रक्रिया नहीं किया जाना चाहिए। प्रारंभिक इलाज जैसे ओव्यूलेशन स्टडी, कृत्रिम गर्भधारणा, आय.यु.आय. से ही लाभ हो सकता है।\n1) यदि गर्भ नलिका बंद हो : यदि दोनों ओर की गर्भ नलिकाएँ बंद हों, उनका मार्ग सही न हो, कोई रुकावट हो या किसी कारण से नलिकाएँ अकार्यक्षम हो गई हों तो ऐसे मरीज़ों में स्त्री बीज गर्भनलिका में प्रवेश नहीं कर पाता। शुक्राणु गर्भाशय से होकर गर्भनलिका में स्थित स्त्री बीज तक नहीं पहुँच पाते। ऐसे में गर्भधारणा हो ही नहीं सकती, तब टेस्ट ट्यूब बेबी प्रक्रिया ही सही रहेगा।\nयदि गर्भनलिका का भाग निकालकर फिर से जोड़ दिया गया हो, मायक्रो सर्जरी की जा चुकी हो, उसके बाद भी गर्भधारणा नहीं हो पा रही हो तब टेस्ट ट्यूब बेबी प्रक्रिया करवाना ही होगा।\n2) बिना किसी ज्ञात कारण के : दोनों के सब परीक्षण सामान्य हों, सभी संभव इलाज किए जा चुके हों, कृत्रिम गर्भधारणा, आय.यु.आय. भी किया जा चुका है फिर भी यदि गर्भधारण न हो रहा हो। 10% दंपति में यह दोष होता है।\n3) पुरुष में दोष : जिन्हें बच्चे न हो रहे हों ऐसे 100 दंपतियों में से, 40% पुरुष में दोष पाया जाता है। पुरुष के शुक्राणुओं की संख्या कम हो, शुक्राणुओं की गति मंद या अतिमंद हो, शुक्राणुओं में दोष हो, शुक्राणु मृत हों ये प्रमुख दोष पाए जाते हैं। स्पर्म काउंट दस लाख से कम हो या शुक्राणुओं की गति बहुत मंद हो ऐसे मरीज़ों में टेस्ट ट्यूब बेबी प्रक्रिया कारगर हो सकती है।\n4) कई बार स्पर्म काउंट नहीं होता लेकिन टेस्टिज़ में शुक्राणु बन रहे हों तो भी इस इलाज से लाभ हो सकता है।\n5) कृत्रिम गर्भधारणा असफल होना : बार-बार कृत्रिम गर्भधारणा के बाद भी बच्चा होने की संभावना न हो तो आय.वी.एफ. तकनीक का उपयोग किया जा सकता है।\n6) एंडोमेट्रियोसिस : इस दोष में गर्भाशय का अस्तर एंडोमेट्रियम बीज कोष, गर्भाशय और इसके विभिन्न भागों पर एकत्रित हो जाता है। इस कारण से बच्चे न होने की संभावना 5% होती है।\n7) स्त्री बीज का न बनना (Anovulation) : ॲनओव्यूलेशन इसका अर्थ यह है कि स्त्री बीज बनता तो है लेकिन फॉलिकल से बाहर नहीं आता।\n8) आयु अधिक होना और मासिक धर्म बंद हो जाना : ऐसा कहा जाता है कि टेस्ट ट्यूब बेबी प्रक्रिया असंभव को संभव कर देता है। यदि आयु 40 या 40 से ऊपर हो, मासिक धर्म बंद हो जाने से या अन्य कारणों से स्त्री बीज का बनना बंद हो गया हो तो ऐसे मरीज़ों में आय.वी.एफ. तकनीक का उपयोग किया जाता है। यदि किसी युवा महिला का स्त्री बीज ‘दाता स्त्री बीज’ के रूप में लिया जाए तो यह उपचार सफल होने की संभावना बढ़ जाती है।\n9) इम्युनोलॉजिकल कारण : कुछ अज्ञात कारणों से, विशेषकर शरीर कभी-कभी शुक्राणुओं का नाश कर देता है, ऐसे मरीज़ों के लिए टेस्ट ट्यूब बेबी सही विकल्प है।\n10) अन्य कारण : ऊपर बताए गए कारणों के अलावा यदि कोई कारण स्त्री रोग विशेषज्ञ की समझ में आ रहा हो तो भी इस प्रक्रिया का उपयोग किया जा सकता है।\nटेस्ट ट्यूब बेबी उपचार प्रक्रिया कैसे की जाती है ? (Test Tube Baby Kaise Hota Hai in Hindi)\nटेस्ट ट्यूब बेबी के तकनीक के बारे में आइए हम जानकारी प्राप्त करें….वैसे तो रोगी की जाँच पहले ही की जा चुकी होती है, फिर भी टेस्ट ट्यूब बेबी के उपचार की दृष्टि से फिर से जाँच की जाती है। हार्मोन की जाँच वापस की जाती है। हार्मोन परीक्षणों में एल.एच., एफ.एस.एच., प्रोलेक्टिन, थाइरॉइड, प्रोजेस्टेरॉन, इस्ट्रेडिऑल इन हार्मोन्स की जाँच मासिक धर्म के अलग-अलग दिनों में की जाती है। रक्त परीक्षण और सोनोग्राफी की जाती है। उसके बाद अधिक मात्रा में स्त्री बीज बनने के लिए अलग-अलग दवाएँ और इंजेक्शन निश्चित समय, निश्चित दिन सोनोग्राफी और हार्मोन्स के रिपोर्ट के अनुसार डॉक्टर की सलाह से दिए जाते हैं। इंजेक्शन और दवाओं की मात्रा परिस्थिति के अनसार डॉक्टर की सलाह से ही तय की जाती है।\nपरिपक्व स्त्री बीज सोनोग्राफी के अनुसार शरीर से बाहर निकल लिए जाते हैं। इसे ‘ऊसाइट रिट्राइवल या ऊसाइट पिक अप’ कहा जाता है। इसके लिए रोगी को बेहोश किया जाता है। सामान्यतः7या 8 परिपक्व स्त्री बीज मिल जाते हैं। ये सब स्त्री बीज एक खास कल्चर मीडिया में, एक निश्चित तापमान पर, निश्चित वातावरण में सीओ2 इंक्युबेटर में विकसित किए जाते हैं।\nजिस दिन यह कार्यकलाप करना होता है उस दिन के4दिन पूर्व स्त्री-पुरुष संबंध से परहेज़ किया जाता है। पति को सुबह अस्पताल में बुलाया जाता है और उसका वीर्य एकत्रित करके प्रयोगशाला में आगे की प्रक्रिया के लिए भेजा जाता है। इसे स्पर्म प्रिपरेशन कहा जाता है। ठीक2घंटे बाद विकसित स्त्री बीज का शुक्राणुओं से मिलन करवाया जाता है। इसे इंसेमिनेशन कहा जाता है।\nइस प्रक्रिया के लिए तैयार किए गए सांद्र वीर्य (concentrated semen) की2या3बूंदों की आवश्यकता होती है।\nटेस्ट ट्यूब बेबी की सफलता दर (Test Tube Baby Success Rate in Hindi)\nदुनिया के प्रसिद्ध टेस्ट ट्यूब बेबी केंद्रों में भी सफलता का प्रतिशत 30% ही होता है। रासायनिक गर्भधारणा से यह सफलता 40% हो सकती है। इससे अधिक सफलता धोखा है। मरीज़ सावधान रहें। यदि मरीज़ महिला कम आयु की हो तो सफलता की संभावना अधिक होती है। आयु अधिक होने पर संभावना कम हो जाती है इसलिए समय रहते ही यह प्रक्रिया करवाना ठीक होता है।\nटेस्ट ट्यूब बेबी प्रक्रिया में जोखिम और समस्याएँ (Side Effects of Test Tube baby in Hindi)\nइन प्रक्रिया के दौरान कुछ मुश्किलें आ सकती हैं। वे निम्न लिखित है –\nप्रारंभिक बीजांड अधिक उत्पन्न करने के लिए इंजेक्शन दिया जाता है। ऐसे में हायपर स्टिम्युलेशन सिंड्रोम हो सकता है। पेट में पानी होना, सीने में पानी होना, मूत्र बंद या कम होना, शरीर में सूजन आना आदि तकलीफें हो सकती हैं। सही इलाज से ये तकलीफें दूर हो सकती हैं।\nकभी-कभी दवाओं का बुरा असर हो सकता है। यह भी ठीक किया जा सकता है।\nबीजांड निकालते समय कभी-कभी बहुत रक्तस्राव हो सकता है। उसे रोकना कठिन हो जाता है। रक्तस्राव रोकने के लिए कभी-कभी ऑपरेशन करना पड़ सकता है।\nइस सारी प्रक्रिया के दौरान संक्रमण हो सकता है। इसके लिए एंटीबायटिक्स दिए जाते हैं।\nइस प्रक्रिया के दौरान 2,3 या अधिक बच्चे हो सकते हैं। अब तक सर्वाधिक7बच्चे होने का रिकार्ड है।\nगर्भधारणा के बाद समय से पहले भी बच्चे होने की संभावना को नकारा नहीं जा सकता।\nसामान्यतः 4% मरीज़ों में नलिका गर्भ की संभावना हो सकती है। गर्भ गर्भाशय से खिसककर गर्भ नलिका में विकसित होने लगता है। यह गंभीर समस्या है। ऐसे समय ऑपरेशन करके गर्भ को निकाल दिया जाता है।\nये समस्याएँ आम नहीं हैं और इनका हल निकाला जा सकता है।\nटेस्ट ट्यूब बेबी प्रक्रिया कब संभव नही :\nटेस्ट ट्यूब बेबी प्रक्रिया से बहुत से स्त्री-पुरुष माता-पिता बनने का आनंद ले सकते हैं लेकिन कुछ दशाओं में यह संभव नहीं हो पाता।\n1) स्त्री बीज कोष में गंभीर दोष होना : कुछ ऑपरेशनों के दौरान, कैंसर या बीज कोष में घुमाव हो जाना आदि के समय बीज कोष निकाल निकाल दिया हो तो स्त्री बीज तैयार नहीं होता। ऐसे में टेस्ट ट्यूब बेबी उपचार नहीं किया जा सकता।\nरेडिएशन, कीमोथेरपी के कारण बीज कोष बेकार हो गया हो, बीज कोष का विकास ही न हुआ हो या किसी कारणवश बीज कोष का कार्य बंद हो गया हो, ऐसी स्थिति में टेस्ट ट्यूब बेबी प्रक्रिया नहीं हो सकती। बीज कोष की कोई वृद्धि ही नहीं हुई हो या बीज कोष का काम आयु से पहले ही कुछ कारणों से बंद हुआ हो ऐसी स्थिति में भी टेस्ट ट्यूब बेबी प्रक्रिया नहीं हो पाती।\nये सब कारण आम नहीं हैं। ऐसी केस में 30 वर्ष से कम आयु की महिला का बीजांड दान में प्राप्त करके शिशु जन्म का प्रयास किया जा सकता है।\n2) गर्भाशय संबंधी कुछ गंभीर दोष : गर्भाशय निकाल दिया गया हो या अविकसित हो तो किसी भी इलाज से बच्चा होना मुमकिन नही होगा। यदि बीज कोष सही हो तो सरोगेट मदर यानी दूसरी महिला के गर्भाशय से अपने बच्चे का जन्म संभव हो सकता है।\n3) अनुवंशिक दोष : स्त्री बीज या शुक्राणु इन दोनों में अगर कोई उपचार न हो पाए ऐसी बड़ी अनुवंशिक बीमारी हो तो टेस्ट ट्यूब बेबी प्रक्रिया न करें।\nटेस्ट ट्यूब बेबी के बाद की गर्भावस्था :\nटेस्ट ट्यूब बेबी प्रक्रिया के बाद यदि गर्भ ठहर जाए तो बहुत सावधानी बरतनी होती है। कुछ दवाएँ लेनी होती हैं। 5-6 माह के बाद सब सामान्य हो जाता है। इस प्रक्रिया से जन्मे बच्चे सामान्य होते हैं या हो सकता है अधिक प्रतिभाशाली हों।\nइक्सी (I.C.S.I.) क्या है ? :\nयह टेस्ट ट्यूब बेबी से भी अधिक विकसित तकनीक है।\nजिन पुरुषों के वीर्य में शुक्राणुओं की संख्या बहुत कम हो या वे गतिशील न हों, स्पर्म वॉश करके भी कृत्रिम गर्भधारणा न हो सके, शुक्राणुओं का हर तरह का इलाज किया जा चुका हो और वह सफल न हो तो इक्सी का उपयोग किया जाता है।\nकभी-कभी वीर्य में एक भी शुक्राणु नहीं होता, परंतु टेस्टिज़ में शुक्राणु होते हैं तो एक खास तकनीक से स्पर्म ऍस्पिरेशन मेथड से उपलब्ध शुक्राणु शरीर से बाहर निकाल लिए जाते हैं। इनका उपयोग इक्सी के लिए किया जाता है। अगर अधिक संख्या में शुक्राणु मिल जाते हैं तो क्रायो प्रिज़र्वेशन से उन्हें अति शीत अवस्था में रखा जाता है, जिससे अगले मासिक धर्म के बाद उनका उपयोग किया जा सके।\nइक्सी तकनीक का कैसे उपयोग किया जाता है ? :\nअधिक स्त्री बीज तैयार करना, ओवेरियन स्टिम्युलेशन, निश्चित समय पर बीजांड निकालना, सीमेन प्रिपरेशन, बाद में आय.वी.एफ. प्रयोगशाला में शुक्राणु एक खास सुई में लेकर बीजांड में प्रविष्ट कराया जाता है।\nओवम डोनेशन यानी स्त्री बीज किसी अन्य महिला से लेना। जब स्त्री का बीज कोष खुद का स्त्री बीज तैयार नहीं कर पाता और उस वजह से उसे बच्चा नहीं होता, ऐसी स्थिति में ओवम डोनेशन लेकर टेस्ट ट्यूब बेबी का इस्तेमाल किया जाता है।\nओवम डोनेशन कैसे किया जाता है ? :\nबीजांड देनेवाली और लेनेवाली महिला दोनों को ही उपचार की रूपरेखा समझायी जाती है। एक खास तरीके से दवाई, इंजेक्शन देकर दाता में बीजांड को विकसित किया जाता है। एक निश्चित समय पर बीजांड निकाल लिया जाता है। उस बीजांड का मिलन प्राप्तकर्ता के पति के वीर्य से शुक्राणु निकालकर शरीर से बाहर निकाले गए उस बीजांड से कराया जाता है।\nसरोगेट मदर :\nसरोगेसी का अर्थ है गर्भाशय उधार लेना। इस तकनीक का उपयोग निम्न लिखित परिस्थितियों में किया जाता है।\nजिन स्त्रियों में किसी कारण से गर्भाशय नहीं होता लेकिन बीज कोष सही काम कर रहे होते हैं, स्त्री बीज ठीक से तैयार हो रहा है लेकिन गर्भधारणा के बाद गर्भ के विकास के लिए गर्भाशय न होने की वजह से बच्चे नहीं होते।\nअंदरूनी अस्तर में जटिलता निर्माण होने से गर्भाशय की खाली जगह नॉर्मल नहीं रही है। इस तकनीक का उपयोग उन लोगों के लिए किया जाता है जिनके पास सिंड्रोम ग्रेड 3-4 है।\nगर्भाशय के अंदर के अस्तर एंडोमेट्रियम में टी. बी. हो तो सरोगेसी का उपयोग किया जाता है।\nबीजाणु दान में शुक्राणु पति का होता है। बीजांड दाता का होता है और गर्भ का विकास स्त्री के गर्भाशय में होता है। सरोगेट मदर की स्थिति में बीजांड स्त्री का व शुक्राणु पति का लेकिन गर्भ दाता माँ के गर्भाशय में विकसित होता है। दोनों परिस्थितियों में टेस्ट ट्यूब बेबी तकनीक का ही उपयोग किया जाता है। तरीका और खर्च लगभग समान ही होता है। दवाएँ भी समान ही होती हैं।\nसरोगेट मदर के तरीके में भावनात्मक, सामाजिक और आर्थिक बातें होती हैं। उनका पूरी तरह से कानूनी समाधान नहीं खोजा गया है। समाज में भी इसे अधिक मान्यता प्राप्त नहीं हुई है।\nटेस्ट ट्यूब बेबी में कितना खर्चा होता है? (Test Tube Baby me Kitna Kharcha Aata Hai in Hindi)\nटेस्ट ट्यूब बेबी प्रक्रिया की औसतन लागत एक से देड लाख रूपए तक हो सकती है।\nटेस्ट ट्यूब बेबी प्रक्रिया से नई सृष्टि का निर्माण करने का वैज्ञानिकों का सपना धीरे-धीरे साकार हो रहा है। इस तकनीक में नित नया विकास हो रहा है। जिन स्त्री-पुरुषों को माता-पिता बनने का सौभाग्य नहीं मिला है, यह उनके लिए आशा की किरण है।


Electric Bikes & Scooters To Buy In India 2021\nHomeNewElectric Bikes & Scooters To Buy In India 2021\nElectric Bikes and Scooters in india: वर्तमान में जब कार और बाइक की बात आती है तो इनमे एक नया शब्द electric vehicles भी चर्चा में रहता है। जैसे जैसे देश भर में पेट्रोल की कीमतें बढ़ती जा रही है, जीवाश्म ईंधन के भंडार खत्म होते जा रहे है और प्रदूषण का स्तर बढ़ता जा रहा है वेसे वेसे इलेक्ट्रिक वाहन तेजी से भारत में एक विकल्प समय की आवश्यकता बनता जा रहा है। Electric vehicles समय के साथ साथ एक लोकप्रिय विकल्प बनता जा रहा हैं।\nइलेक्ट्रिक वाहन बिलकुल साफ चलते हैं और शून्य उत्सर्जन और शून्य वायु प्रदूषण करते हैं. लेकिन भारत में इलेक्ट्रिक वाहन के लिए सबसे बड़ी समस्या भारत में प्रयुक्त टेक्नोलॉजी और इंफ्रास्ट्रक्चर की कमी है. जिसे की चार्जिंग पॉइंट्स. लेकिन जैसे जैसे भविष्य में प्रौद्योगिकी और बुनियादी ढांचे में सुधार होगा, भारत में भविष्य में इलेक्ट्रिक कार, स्कूटर और मोटरसाइकिल अधिक लोकप्रियता हासिल करेंगे। india में इलेक्ट्रिक बाइक और स्कूटर बनाने वाले टॉप ब्रांड हीरो इलेक्ट्रिक, ओला इलेक्ट्रिक, रिवोल्ट, टीवीएस, बजाज हैं।\nअगर आप भारत में Electric Bike और Electric Scooter की तलाश में हैं और आप एक नया इलेक्ट्रिक टू-व्हीलर खरीदने की योजना बना रहे हैं, तो आपकी तलाश यहीं खत्म होती है। यहाँ हमने इस लेख में 10 best electric scooters to buy in India की सूची दी है, जिनकी कीमत 46,640 से 3.00 लाख रु है।\nBest Electric Bikes and Scooters Price in India 2021\nElectric Bikes & Scooters के जरूरी पार्ट्स\nMODEL EX-SHOWROOM PRICE IN INDIA\nRevolt RV400 Rs. 90,799\nTVS iQube Electric Rs. 1 Lakh\nElectric Bikes & Scooters में सबसे जरूरी तीन पार्ट होते है वो है:-\nElectric Bikes & Scooters में सबसे जरूरी भाग बेट्री होता है, रिचार्जेबल बैटरी इलेक्ट्रिक टू-व्हीलर का पावर स्रोत है और यही बैटरी इलेक्ट्रिक मोटर को ईंधन (बिजली) प्रदान करती है। आधुनिक Electric Bikes & Scooters में आमतौर पर लिथियम-आयन बैटरी (lithium-ion battery) का उपयोग किया जाता हैं, जो इलेक्ट्रिक टू-व्हीलर में सबसे महंगा पार्ट होता है। जबकि यह बहुत बैटरी अधिक किफायती, काफी भारी हैं और चार्ज होने में अधिक समय लेती हैं।\nelectric vehicles में इलेक्ट्रिक मोटर्स मुख्य पार्ट होता है. आमतौर पर, इलेक्ट्रिक मोटर्स एक बेल्ट के साथ या एक चेन ड्राइव के साथ चेसिस पर लगायी जाती हैं। कुछ इलेक्ट्रिक दोपहिया वाहनों में हब मोटर होते हैं। इलेक्ट्रिक मोटर्स में ख़ास बात यह है की यह कम समय में अधिक गति प्रधान करती है और बिलकुल शोर नही करती है और प्रदूषण नही करती है।\nकिसी भी आधुनिक टेक्नोलॉजी में एक कंट्रोलर की आवश्यकता जरुर होती है. Electric Bikes & Scooters में तत्काल गति की हमेशा आवश्यकता नहीं होती है, इसलिए Electric Bikes & Scooters बैटरी से मोटर तक के बिजली प्रवाह को नियंत्रित करने के लिए कंट्रोलर का उपयोग किया जाता हैं। यह बेट्री की चार्जिंग स्थिति को जाँचने के लिए भी उपयोग में लिए जाता है और विभिन्न ड्राइविंग मोड को कंट्रोल करने के लिए इस्तेमाल किया जाता है।\nOLA Electric S1 and S1 Pro\nहाल ही में Ola ने भारत में अपने इलेक्ट्रिक स्कूटर S1 और S1 Pro लॉन्च कर दिए हैं। OLA Electric S1 में 8.5kW की इलेक्ट्रिक मोटर का इस्तेमाल किया गया है.जो 58Nm टार्क तक घुमने की क्षमता रखती है. OLA स्कूटर में 2.98kWh (S1) और 3.97kWh (S1 Pro) की लिथियम-आयन बैटरी है जिन्हें एक बार फूल चार्ज होने के बाद 121km (S1) और 181km (S1 Pro) तक की दुरी तय की जा सकती है। OLA Electric S1 को पूरी तरह चार्ज होने में4घंटे 48 मिनट का समय लगता है जबकि S1 Pro को 750W पोर्टेबल चार्जर का उपयोग करके6घंटे 30 मिनट में चार्ज किया जा सकता है। OLA Electric S1 स्कूटर की अधिकतम स्पीड 90 किमी प्रति घंटे और S1 Pro में 115 किमी प्रति घंटे है। Ola Electric S1 में आगे की तरफ 280mm डिस्क ब्रेक और पीछे 220mm ड्रम ब्रेक हैं। S1 और S1 Pro की कीमत क्रमश: 99,999 रुपये और 1,21,999 रुपये है।\nHero Electric Optima LA हीरो कम्पनी की सबसे किफायती इलेक्ट्रिक स्कूटरों में से एक है। इस Electric Scooters में 250W की हब मोटर का इस्तेमाल किया गया है, जिसकी अधिकतम स्पीड 25km/h है। स्कूटर की एक्स-शोरूम दिल्ली की कीमत 47,490 रुपये है।\nAther 450X एक बार फूल चार्ज होने के बाद 116 किमी तक की राइडिंग रेंज का वादा करती है। इस बेहतरीन इलेक्ट्रिक स्कूटर की अधिकतम स्पीड 80 km/h है। स्कूटर में 2.61kWh की बैटरी है. Ather 450X Scooter की बैटरी को पूरी तरह चार्ज होने में लगभग5घंटे का समय लगता है. एथर 450 और 450X के लुक्स और डिज़ाइन के कारण कई खरीदारों को आकर्षित करता है, एथर 450 स्कूटर की एक्स-शोरूम दिल्ली की कीमत 1.27 लाख रुपये से शुरू होती है।\nRevolt RV400 को एक स्पोर्ट्स बाइक की तरह डिज़ाइन किया गया है लेकिन यह एक इलेक्ट्रिक बाइक है जो बिलकुल भी शोर नहीं करती है. Revolt RV400 में 4kW की इलेक्ट्रिक मोटर का इस्तेमाल किया गया है.जो 170Nm टार्क तक घुमने की क्षमता रखती है. एक बार फूल चार्ज होने के बाद 150 किमी तक की राइडिंग रेंज का वादा करती है। इस बेहतरीन इलेक्ट्रिक बाइक की अधिकतम स्पीड 85 km/h है। Revolt RV400 में 3.24kW की रिमूवेबल बैटरी है जो पूरी तरह चार्ज होने में लगभग5घंटे से कम समय लगता है. इसमें सेफ्टी के लिए दोनों तरफ डिस्क ब्रेक दिए गए हैं। Revolt RV400 की कीमत 1.40 लाख रुपये है।\nबजाज ने अपने पुराने चेतक ब्रांड को एक नया अवतार दिया है। Bajaj Chetak में 4kW की इलेक्ट्रिक मोटर का इस्तेमाल किया गया है.जो लगभग 16 Nm टार्क तक घुमने की क्षमता रखती है. एक बार फूल चार्ज होने के बाद 95 किमी तक की दुरी तय कर सकता है। चेतक की अधिकतम स्पीड 78 किमी प्रति घंटे है। चेतक में 3kWh लिथियम-आयन IP-67 रेटेड बैटरी है जो पूरी तरह चार्ज होने में लगभग5घंटे से कम समय लगता है. यह इलेक्ट्रिक स्कूटर दो वेरिएंट में आता है; अर्बन और प्रीमियम जिनकी कीमत क्रमशः 1,00,000 रुपये और 1,15,000 रुपये है।\nTVS भारत में टू-व्हीलर vehicles मैन्युफैक्चरिंग और सेलिंग करने वाली जानी मानी कम्पनी है. और अब यह electric vehicles के बाजार में उतर चुकी है, जिसके साथ ही अपना पहला iQube electric स्कूटर लॉन्च कर दिया है। iQube Electric में 4.4kW की इलेक्ट्रिक मोटर का इस्तेमाल किया गया है.जो 140Nm टार्क तक घुमने की क्षमता रखती है. एक बार फूल चार्ज होने के बाद 75 किमी तक की दुरी तय की जा सकती है। iQube electric स्कूटर की अधिकतम स्पीड 78 किमी प्रति घंटे है। स्कूटर में 4.5kW की बैटरी है जिसे 80% चार्ज होने में5घंटे का समय लगता है. TVS iQube Electric में 12 इंच के ट्यूबलेस व्हील, आगे की तरफ 220mm डिस्क ब्रेक और पीछे 130mm ड्रम ब्रेक हैं। iQube Electric की कीमत 1,15,000 रुपये है।\nELECTRIC BIKES AND SCOOTERS MODELS PRICE BATTERY RANGE CHARGING TIME SPEED\nOkinawa iPraise Rs 1,14,000 3.3kWh 160-180 km3hours 70 kmph\nSimple One 1.09 lakh 4.8kWh 236 kilometres\nZero vehicular pollution : वाहनों में बदलाव का सबसे बड़ा कारण pollution है इलेक्ट्रिक वाहन इलेक्ट्रिक मोटर्स पर चलते हैं जिसमे सिर्फ़ बिजली का उपयोग होता है, इनमे जीवाश्म ईंधन की आवश्यकता नही रहती हैं, जिसका अर्थ है कि Electric Bikes & Scooters किसी तरह का प्रदुषण नही करती है. और इसीलिए electric vehicles को अपनाने को बढ़ावा दिया जा रहा है.\nNo Maintenance : Electric Bikes & Scooters में रखरखाव की कोई आवश्यकता नही होती है सिर्फ इन्हें महीने में नियमित सफाई की आवश्यकता होती है। Electric Bikes & Scooters में पेट्रोल से चलने वाले बाइक और स्कूटर की तुलना में बहुत कम चलने वाले पार्ट्स और मेकेनिजम होते हैं। और इनमे इंजन ऑयल या एयर फिल्टर की आवश्यकता नहीं होती है. इसलिए, Electric Bikes & Scooters में केवल मूल भागों जैसे Battery, Moter, Controller को रखरखाव की आवश्यकता होती है।\nNo Noise : electric vehicles यह सबसे अच्छा फ़ायदा है की यह बिलकुल भी आवाज नही करते है. पेट्रोल इंजन वाले Bikes & Scooters काफी शोर और हवा को प्रदूषित करते हैं। कुछ लोगों को शोर पसंद हैं, लेकिन अधिकांश लोग शोर से दूर रहना पसंद करते हैं। Electric Bikes & Scooters में इलेक्ट्रिक मोटर की पूरी गति में भी केवल एक हल्की सी आवाज करती है, जिससे आपके शहर के ध्वनि प्रदूषण में कमी आती है।\nCost Efficient : Electric Bikes & Scooters दो तरह के फायदों के साथ आते है 1. कम रखरखाव 2. बिजली की कीमतों में कोई बदलाव नही. इलेक्ट्रिक बाइक और स्कूटर बिजली से चलते हैं, इसलिए वे अपेक्षाकृत अधिक किफायती होते हैं। बिजली की कीमत में पेट्रोल और डीजल की तरह बार-बार उतार-चढ़ाव नहीं होता है। इसलिए पेट्रोल से चलने वाले बाइक और स्कूटर की तुलना में इलेक्ट्रिक टू-व्हीलर को रिचार्ज करने और चलाने के लिए हमेशा अपेक्षाकृत कम भुगतान करना पड़ता है।\nGovernment Incentives : दुनिया भर के विभिन्न देशों और सरकारों ने इलेक्ट्रिक टू-व्हीलर्स के स्वामित्व को बढ़ावा देने के लिए फ्रेमवर्क विकसित किया है और कानूनों को लागू किया है। भारत में, सरकार FAME II प्रोत्साहन प्रदान करती है, जो एक इलेक्ट्रिक टू-व्हीलर की ऑन-रोड कीमत में काफी कमी लाती है।\nHigher Initial Investment : Electric Bikes & Scooters में प्रारम्भिक लागत ज्यादा रहती है इसका मुख्य कारण है प्रयुक्त टेक्नोलॉजी और इंफ्रास्ट्रक्चर की कमी. वर्तमान में कुछ गिनी चुनी कम्पनियां ही इलेक्ट्रिक दोपहिया वाहनों का निर्माण कर रही है लेकिन यह कम्पनियाँ भी कुछ लिमिट में ही Electric Bikes & Scooters का निर्माण कर रहे है, इसलिए उनकी लागत अभी काफी अधिक है। Electric Bikes & Scooters की उच्च लागत का प्राथमिक कारण इनमे इस्तेमाल की जाने वाली लिथियम आयन बैटरी है, जो कभी-कभी वाहन की लागत से 50 प्रतिशत अधिक हो सकती है।\nShort Range : भारत में Electric Bikes & Scooters को कम दुरी तक चलाया जा सकता है इसका मुख्य कारण है चार्जिंग पॉइंट इंफ्रास्ट्रक्चर. भारत में अभी तक चार्जिंग पॉइंट इंफ्रास्ट्रक्चर में ज्यादा सुधार नही हुआ है इसी वजह से Electric Bikes & Scooters के खरीदार कम है।\nNot so great on performance : अधिकांश Electric Bikes & Scooters में उनकी कीमत के हिसाब से टॉप स्पीड होती है। निश्चित रूप से, प्रारंभिक गति अधिक होती है लेकिन गति बढ़ने पर इलेक्ट्रिक मोटर्स आमतौर पर अपनी अंतिम सीमा खो देती है। भारत में बेचे जाने वाले आधुनिक इलेक्ट्रिक दोपहिया वाहनों में से कोई भी अब तक उचित रूप से राजमार्ग के योग्य नहीं है। यहां तक कि इलेक्ट्रिक स्कूटर की टॉप स्पीड 60-80 किमी प्रति घंटे की है और इसकी कीमत 1 लाख रुपये से भी अधिक है।\nCharging Infrastructure : यह भारत में electric vehicles के लिए एक सबसे बड़ी समस्या है, भारत जैसे विकासशील देशों में अच्छे चार्जिंग इंफ्रास्ट्रक्चर की कमी इलेक्ट्रिक टू-व्हीलर मालिकों को लिए एक बहत बड़ी समस्या है. उन्हें इस परेशानी का सामना करना पड़ सकता है. लेकिन जैसे जैसे भारत में चार्जिंग इंफ्रास्ट्रक्चर में सुधार होता जायेगा वेसे ही इलेक्ट्रिक टू-व्हीलर की लोकप्रियता बढती जाएगी.\nCharge times : बाइक या स्कूटर में ईंधन भरने में सिर्फ दो मिनट लगते हैं, लेकिन इलेक्ट्रिक वाहन को चार्ज करने में कम से कम कुछ घंटे लग सकते हैं। हां, अब क्विक चार्जिंग तकनीक का फायदा है, जो आपके EV को लगभग एक घंटे में फुल चार्ज कर सकती है।\nQ: भारत में कौन सा इलेक्ट्रिक स्कूटर सबसे अच्छा है?\nइंडिया में सबसे अच्छा इलेक्ट्रिक स्कूटर Ola S1 है जिसकी कीमत 85,099 है।\nQ: इलेक्ट्रिक स्कूटर की शुरुआती कीमत क्या है?\nइलेक्ट्रिक स्कूटर की न्यूनतम कीमत 25,000 रुपये से शुरू होती है।\nQ: भारत में सबसे लोकप्रिय इलेक्ट्रिक बाइक कौन सी हैं?\nसबसे लोकप्रिय इलेक्ट्रिक बाइक Ola S1, Revolt RV400 और TVS iQube Electric हैं।\nQ: मैं इलेक्ट्रिक बाइक कैसे चार्ज कर सकता हूं?\nइलेक्ट्रिक वाहनों को या तो सॉकेट के माध्यम से, या बैटरी को हटाकर पोर्टेबल चार्जर के माध्यम से चार्ज किया जा सकता है।\nWindows 11 ISO File 32/ 64 Bit Free Download\n20 Most Profitable Small Business Ideas in India\nPrevious articleIndian Idol 12 Winner Pawandeep Rajan Wiki,Height, Age, Family, Girlfriend, Biography & More\nNext articleSunil Jakhar Biography in Hindi: Politician, Wiki, Age, Wife, Son & More


भारतीय मसालों पर पड़ी गृह युद्ध और खराब मौसम की मार, आगे भी भाव में तेजी के आसार - The Financial Express\nभारतीय मसालों पर पड़ी गृह युद्ध और खराब मौसम की मार, आगे भी भाव में तेजी के आसार\nपिछले कुछ समय से मसालों की कीमतें तेजी से बढ़़ी हैं और कुछ मसालों में गिरावट आई है लेकिन इस गिरावट को कमोडिटी एक्सपर्ट आंशिक मान रहे हैं.\nJeevan VishawakarmaApril 28, 2019 8:20 AM\nभारतीय मसालों की दुनिया भर में बड़ी मांग है और लंबे समय से यूरोपीय बाजारों में इसकी मांग रही है.\nSpices Price: भारतीय मसालों की दुनिया भर में बड़ी मांग है और लंबे समय से यूरोपीय बाजारों में इसकी मांग रही है. मसालों से न सिर्फ पकवानों का स्वाद बढ़ता है बल्कि उन्हें लंबे समय तक खराब होने से बचाने के लिए भी इस्तेमाल किया जाता रहा है. हालांकि पिछले कुछ समय से अधिकांश मसालों की कीमतें तेजी से बढ़ी हैं. जबकि कुछ मसालों में गिरावट आई है लेकिन इस गिरावट को कमोडिटी एक्सपर्ट आंशिक मान रहे हैं. भारत में प्रमुख रूप से राजस्थान में जीरा व धनिया, गुजरात में जीरा, तेलंगाना में काली मिर्च व हल्दी और केरल में काली मिर्च का उत्पादन होता है. एक्सपर्ट का कहना है कि आगे भी मसालों खासकर जीरा, धनिया, हल्दी, काली मिर्च, इलायची की कीमतों में तेजी बनी रह सकती है.\nगृह युद्ध ने भारतीय जीरे की बढ़ाई महक\nभारत और चीन जीरे के सबसे बड़े उत्पादक हैं और इन दोनों देशों में 70 फीसदी जीरा होता है. भारतीय जीरे की सबसे अधिक मांग मध्य-पूर्व एशिया के देशों में है. पिछले कुछ समय से सीरिया और टर्की में भी जीरा उत्पादन से भारतीय जीरे का निर्यात प्रभावित होने की संभावना व्यक्त की जा रही थी लेकिन अजय केडिया की मानें तो इन दोनों देशों में गृह युद्ध से भारत को फायदा हुआ है. सिविल वार के कारण सीरिया और टर्की से जीरे की आपूर्ति प्रभावित हुई है और भारतीय जीरे की महक बनी हुई है. भारत में सबसे अधिक जीरा गुजरात और राजस्थान में होता है.\nखराब मौसम के कारण धनिया महंगा\nपिछले साल धनिया 50 रुपये प्रति किग्रा के भाव पर बिक रहा था जो इस साल 40 फीसदी तक बढ़कर 70 रुपये प्रति किग्रा पर पहुंच गया है. इस साल देश में इसका उत्पादन कम हुआ है. भारत के अलावा इस साल यूक्रेन, बुल्गारिया और रूस जैसे देशों में भी 50 फीसदी धनिया कम उत्पादित हुआ. इसके कारण धनिए का वैश्विक उत्पादन 40 फीसदी तक गिर सकता है.\nभारत में सबसे अधिक धनिया राजस्थान में होता है लेकिन इस साल खराब मौसम के कारण इसका उत्पादन प्रभावित हुआ है. इसके अलावा जीरे की खेती के प्रति किसानों के बढ़ते मोह ने भी धनिए का रकबा कम किया है. गुजरात में जीरे की खेती के कारण धनिया का उत्पादन 40 फीसदी तक कम हो सकता है. भारत धनिया का दुनिया में सबसे बड़ा उत्पादक, उपभोक्ता और निर्यातक है.\nहल्दी की कीमतें फिर उछलने का अनुमान\nपिछले कुछ दिनों से हल्दी की कीमतों में गिरावट देखने को मिला है. इसकी मुख्य वजह यह है कि मौसम विभाग (आईएमडी) ने इस साल बेहतर बारिश का अनुमान लगाया है. हालांकि अजय केडिया का मानना है कि हल्दी जल्द ही महंगी हो सकती है क्योंकि इसकी स्काईमेट और अंतरराष्ट्रीय मौसम विभाग ने अलनीनो का अनुमान लगाया है. खाद्य तेलों की कीमतों में गिरावट, इन वजहों से आगे भी बनी रह सकती है नरमी\nइसके अलावा अजय केडिया का कहना है कि नया वित्तीय वर्ष शुरू होने के कारण कंपनियां इसका स्टॉक जमा कर रही हैं और किसान भी भविष्य में बेहतर कीमत मिलने की संभावना को लेकर स्टॉक जमा कर रहे हैं. इसकी वजह से कीमतें उछल सकती हैं.\nSpices Price: केरल की बाढ़ का मसालों पर असर\nपिछले साल केरल को बाढ़ का सामना करना पड़ा. इसकी वजह से वहां मसालों की खेती बुरी तरह प्रभावित हुई. बाढ़ के कारण केरल में उत्पादित होने वाले काली मिर्च और इलायची की फसल खराब हुई है. इस साल अब तक इलायची की कीमतें 19.94 फीसदी तक बढ़ चुकी हैं.\nबीते3साल में कितना रहा मसालों का निर्यात


समय की प्रतीक्षा अनुभवों की प्रतीक्षा है | सदानीरा\nin\tगद्य तस्वीरें\ton\t अप्रैल 27, 2020\t अप्रैल 28, 2020\nगद्य और तस्वीरें ::\nदेखना कितना बड़ा सुख है! यूँ इस सुख को हम जी नहीं पाते। वैसे ही जैसे साँस लेने को हम महसूस नहीं करते। हमें लगता है देख पाना उतना ही सामान्य है जितना हमारा नाम। हमारी पहचान। पर हम ख़ुद को कितना पहचानते हैं या देखते हैं, यह सवाल ज़ेहन से धूल के ग़ुबार की तरह निकलता चला जाता है। और मजाल कि हम ख़ुद को देख पाएँ? फिर क्यूँ देख पाना हमें आसान लगता है?\nबहुत-सी यात्राओं में मुझे चुप होना अच्छा लगता है। मैं शहरों के बाज़ारों और दुकानों के बोर्ड्स पढ़ता हूँ और अपने शहर चला जाता हूँ। हैरत की बात यह कि अपने शहर में मैंने दुकानों के बोर्ड्स इतने क़रीब नहीं पाए जितने अनजान शहरों के अनजान बोर्ड्स! ऐसे ही अजनबी शहरों के बाज़ार मुझे मेरी स्मृति के मेरे शहर के बाज़ार में ला छोड़ते हैं पर फिर हैरत की अपने शहर का बाज़ार मुझे वैसा अपनापन नहीं देता जो पराएपन से मिलता है।\nदूर होने का भाव अपनापन देता है। क्यूँकि उसमें पास होने पर उसके छूट जाने का डर शामिल नहीं। दूरी प्रेम की अजब डोर है जो हमेशा तनी रहती है। एक आकर्षण होता है, जो पल-पल चिहुँकता रहता है। दूर होने पर चीज़ें कैसे पास होने को मचलती रहती हैं!\nजैसे इस समय अपने बिस्तर पर लेटे-लेटे मुझे पहाड़ों की याद आ रही है। देखना स्मृति की इसी तलछट का आरंभ है। इधर कुछ देखा और उधर वह झट स्मृति का हिस्सा बना। देखने में सुनने का भाव और होने का बोध शामिल है। जैसे खिड़की के बाहर टकटकी लगाए धूप को देखना। इस धूप में बचपन से लेकर अब तक की हर आहट शामिल है। मैं खिड़की के बाहर निकली धूप को पहचानता हूँ। मुझे यक़ीन है कि यह वही धूप है जो मेरे स्मृति के शहर के हिस्सों में भी पड़ रही है, जहाँ इस वक़्त मैं हूँ।\nमैं एक जगह होते हुए भी बहुत सारी कई और जगहों पर भी हूँ। किसी और की स्मृतियों में भी। ख़ुद की स्मृति में भी। इस तरह एक दूरी के साथ मैं देख पाता हूँ बहुत से समयों को।\nजब हम कुछ देखते हैं तो केवल देख नहीं रहे होते, जी रहे होते हैं। पर जब देखकर भी संतुष्टि नहीं या याद नहीं इसका मतलब मन के कोने अब भी आँखों पर पर्दा डाले कहीं भटक रहे। तब सवाल यह कि हमने क्या देखा? चुप होने के साथ ही दृश्यों को देखना और भी सुखद है। हर दृश्य अपने में नया। नई आहट और अर्थ की संवेदनाओं से भरा। तब लगता है देखना कितना सुखद होता है! हम केवल वह नहीं देख रहे होते जो दिख रहा होता है। उसमें कल्पानाओं का जुड़ना भी शामिल है। देखना उसी कल्पना का एक छोटा-सा हिस्सा है—अजब-ग़ज़ब अनुभवों से भरा।\nमैं किसी स्टेशन पर बैठा समय की प्रतीक्षा कर रहा हूँ। कोई गाड़ी आएगी और मुझे पहुँचा देगी, कहीं भी। समय के पास पहुँचना सुकून भरा है। वहाँ शायद अपने मुताबिक़ जीवन है। हम हर चीज़ अपने ढंग से करना चाहते हैं। जीना भी और महसूस करना भी। इस चक्कर में समय की कई सदियाँ और परतें हम उधेड़ लेते हैं। एक समय तक पहुँचना कई समयों को लाँघकर जाना है। मैं एक लंबी मगर छोटी यात्रा के बीच में हूँ। मुझे पिछली से निकलकर अगली तक जाना है। इन दोनों के बीच समय ही है जो मुझे जानता है। मुझे यात्रा के बीच ईमानदार होना पसंद है। यह ख़ुद तक पहुँचने की पहली शर्त है। कई बार मैं लंबी यात्राओं के बाद भी सूखा और ख़ाली हाथ लौटा हूँ। अनुभव सच से ही आता है। यह सच केवल सही और ग़लत का नहीं उसमें घुली ईमानदारी का भी है।\nकिसी यात्रा पर चल देना बरसों पुरानी स्मृतियों का हरकत करना है। अनाम जगहों पर जहाँ हम कभी नहीं गए, जहाँ जाने का कोई एक रास्ता नहीं—वह ख़ुशी नहीं देता। ख़ुश होना क्षणिक है। वह एक विरक्ति देता है। अब वहाँ पहुँचकर फिर वापस आना होगा! जीवन भर हम किसी जगह पहुँचने की कोशिश में लगे रहते हैं। पर असल तो रास्ता है और उस रास्ते जीवन की ईमानदारी है। किसी क्षण को घूँट-घूँट पी लेना ही हासिल है। कुल-मिलाकर समय हर जगह उपस्थित है। दरअसल, समय की प्रतीक्षा अनुभवों की प्रतीक्षा है। अपने हाथ पर जो समय बँधा है उस से दूर हम नहीं जा सकते पर वह हमारे पास ज़रूर आ सकता है। हाँ, हमें उसके पास जाने में थोड़ा संघर्ष करना होगा। मुझे निर्मल वर्मा याद आते हैं, ‘‘किसी अड्डे पर किसी बस की प्रतीक्षा केवल बस की प्रतीक्षा नहीं।’’ हम तमाम जीवन प्रतीक्षा कर रहे होते हैं—जो अभी है, जो गुज़र चुका और जो गुज़रने वाला है—उसकी। जो गुज़रने वाला है मुझे उसमें ज़्यादा दिलचस्पी है, क्योंकि यात्रा के बाद इसी तस्वीर के रुके हुए समय में मैं वही समय बार-बार खोजूँगा और खोजता रहूँगा!\nबेचैनी और याद का कोई ओर-छोर नहीं। धुएँ की तरह कहीं से भी उसका आना-जाना चलता रहता है। शाम से इसका अलग संबंध है। ढलते सूरज में यह और गुनगुनी हो जाती है। पर यह गुनगुनाहट अकेलेपन में हुमकती ही है। क्या अजब है यह सब—दुनिया का सबसे सुंदर दृश्य, सामने पानी ही पानी, किनारे पर चाय का कप हाथ में, एक अंतहीन समय, हिचकोले खाती परछाईं और कप से निकलती भाप! कितना समेटा जा सकता है? कितना बचाया जा सकता है?\nकभी-कभी मुझे लगता है तस्वीरें झूठ बोलती हैं। उनमें उतना अकेलापन नहीं होता जितना हम जी लेते हैं। उनमें उतनी तड़प भी नहीं होती जितनी हम छोड़ देते हैं। उनमें उतना समय भी नहीं होता जितनी हमारी स्मृति। फिर भी यह झूठ सच से ज़्यादा सुंदर और अपना लगता है।\nयह अपनापन एक अलग क़िस्म की दुनिया है। भीतर की। समझाइश की। यह मान लेने की कि ‘ऐसा है’! पर जीवन में कितना सारा हिस्सा तो इस मान लेने का जमा है। प्रतिसृष्टि का है। अनुभव करना और स्वीकार करना दो बिल्कुल अलग बातें हैं। मान लेना तकलीफ़देह है। ऐसी कितनी ही शामें होंगी, सुबहें होंगी, रातें होंगी। धीरे-धीरे हम मान लेने के आदी हो जाते हैं। समय सरकता रहता है और एक दिन हम स्मृतियों से भी बाहर हो जाते हैं। पानी की दुनिया में सूरज और अंतहीनता छोटेपन का वह एहसास देते हैं, जब साथ चाहिए होता है। समंदर को दो आँखों में नहीं समेटा जा सकता। सूरज दो हथेलियों में नहीं गिराया जा सकता। अकेलेपन में एक जीवन नहीं जिया जाता। उसे एक और जीवन की ज़रूरत होती है। यह अनिवार्य-सा कुछ है।\nपानी के इस हिस्से पर एक सूखी और एक गीली आँख का हिसाब हर बार नहीं किया जा सकता। विदा का हर एहसास ख़ुद की हथेली की छुअन को भूलने जैसा है। उड़ती हवा-सा ख़याल आता है, क्या हर बार चाय और अकेलापन साथ ही होगा?\nरेल की यात्रा किसी दूसरी ज़िंदगी के किसी किरदार को जी लेने जैसी होती है। हम भीतर उसे महसूस करते हैं जो हम कभी नहीं थे। इतनी पास से हम अपने बाजू में बैठे, बात करते या सोते हुए अनजान लोगों को कभी नहीं देख पाते। दुनिया की किसी किताब के किसी पन्ने पर अजनबीयत और अपनेपन का इतना आसान रिश्ता नहीं। दरअसल, जीना पढ़ने से कहीं ज़्यादा अनुभव देता है। भावना की दीवारों के बीच हम अपने आप से इतने बेसुध रहते हैं कि ख़ुद से भी नहीं मिलते। मगर रेल की यात्रा में अपने उस सच के साथ हर एक आदमी चल रहा होता है, जो वो है। हम भी वो हैं जो हम छुपा लेते हैं। एक कंपार्टमेंट की अलग-अलग बर्थों पर कितनी सारी कहानियाँ एक साथ चल रही होती हैं। एक बहुत बड़े विराट की अगर कल्पना करें तो दुनिया के कई हिस्सों में यात्रा कर रहे लोग अपने सच के साथ कितनी अलग तरह की दुनिया उस समय में रच रहे होते हैं!\nरेल की यात्रा के हर एक के अपने अनुभव होंगे। रेल के डब्बे और इसमें चल रहे लोग ड्रॉइंग रूम में होने का एहसास कराते हैं। हर एक की विशिष्ट जीवन शैली जो शुरुआत में ढँकी होने के बाद आहिस्ता-आहिस्ता अपने स्वाभाविक रूप में आदमी को ले आती है। रात के अँधेरे में रेल में सो रहे यात्रियों को देखना जीवन का अलहदा अनुभव है। क्या हम इतने सहज अपने रोज़ के जीवन में होते हैं?\nरात के अँधेरे में किसी अनजाने स्टेशन पर गाड़ी का रुकना और हमारा उसे देखना एक और कमाल की बात है। अपने समय में हम उस जगह तक जीवन में कभी नहीं पहुँच पाएँगे। वह अनजान स्टेशन और उसकी गंध हमारे उस समय का हासिल ही तो है! न जाने जगहों और लोगों से कौन से तार जुड़े होते हैं जो वो हमारे हिस्से आते हैं! क्या यह कम दिलचस्प नहीं कि अकेले यात्रा करते समय भीतर किसी और की ही नज़र से हम दुनिया को देख रहे होते हैं! एक जगह से दूसरी जगह पहुँचने के दरमियान ये जो घट जाता है, दरअसल वही पहुँचना है। बाक़ी तो हम चल ही रहे, भटक रहे, हासिल कर रहे और सवाल कर रहे कि क्या यही था जिसे पकड़ना था इतनी जद्दोजहद के बाद?\nसमय बस वेट कर रहा है और वो ‘फ़्रीज़-अनफ़्रीज़’ कर देने वाले खेल की तरह जैसे ही कोई कमांड होगी हरकत में आने की, तब एक क्षण में इस समय के चारों ओर यादें जमा होने लगेंगी। मैं ऐसे मौक़ों का हमेशा से इंतज़ार किया करता हूँ। मगर इस बार मैं समय के उन हिस्सों में छुपकर बैठे ये खेल देख रहा हूँ जहाँ कुछ भी हो सकता है। हो सकता है यह इंतज़ार लम्बा हो और इन सीटों पर कोई न आए। यह भी कि कोई बहुत भीड़ में बैठे हुए, इन ख़ाली जगहों को टुकुर-टुकुर देखता रहे। या यह भी कि कोई एक ख़ुद से बात करते और किसी के आ जाने के इंतज़ार में सुबह को शाम कर दे। इस तीसरी संभावना में अचानक से ग़ालिब का ख़याल आया है। मन में एक सवाल भी कि यह कितनी ख़ूबसूरत कल्पना है—केवल किसी का इंतज़ार करना!\nहम अक्सर बहुत ऊपरी तौर पर ही किसी चीज़ को देखकर गुज़र जाते हैं। अकेलेपन या उदासी को लेकर तो बहुत पक्के तौर पर हमारे अनुभव बोरियत के आस-पास ही भटकेंगे। मगर किसी सफ़र में अकेले चलते हुए और किसी जगह पहुँचने के बीच ज़रूर वो समय आता है जिसमें बोरियत वाले अनुभव के आगे हम पहुँच जाते हैं। पर यहाँ भी संभावना चलती यात्रा में कहीं पहुँच जाने की है। इसलिए भी मन बहुत घनी उदासी या अकेलेपन तक नहीं जा पाता। और अगर यह कहीं न पहुँचने की जद्दोजहद वाला अकेलापन हो तब? मैं ऐसे समय में अपने बीते समय के शहरों के कमरे याद करता हूँ। मुझे यह विश्वास नहीं होता कि बहुत सारा समय मैंने यूँ ही बस किसी घटना के घट जाने, किसी के मिलने आ जाने या किसी अप्रत्याशित ख़बर से मिलने वाली ख़ुशी पर अपने होने वाले रिएक्शन की प्रैक्टिस में गुज़ार दिया है। रेस्टोरेंट के कोनों, नाटक या सिनेमा हॉल की सीटों और शाम के समय भरी रहने वाली जगहों को अपने ख़ाली समय में यूँ देखना भीतर बहुत कुछ चुपचाप से ख़ाली कर जाता है। शोर को यूँ सिसकते देखना भी अजब है। हम कुछ नहीं कर सकते, सिवा गुज़र जाने देने के। एक तरह से मुझे ये कोने मेरे मन के कोने लगते हैं जिन पर बहुत प्यार आता है।\nमैं अक्सर बाज़ार, यात्रा, सिनेमा, गुमठियों, पहाड़ों, आसमान, कहानियों और लोगों के भीतर बहुत सारे शोर में दबे किसी चुप रह गई आवाज़ को सुनने का जतन करता हूँ। यह आसान नहीं। बहुत तकलीफ़देह भी है। क्योंकि अक्सर सच वही होता है और बाक़ी सब झूठ। फिर रह-रह कर इन्हीं की याद आती है। पर समय अनफ़्रीज बोलकर फुर्र हो जाता है और तब न चाह कर भी मुझे भी भागना पड़ता है! मुझे पता है मेरे जाने के तुरंत बाद ये जगहें भर जाएँगी। और जब कभी वापस आऊँगा तो पहचानेंगी भी नहीं।\nजीवन का हर सफ़्हा गुज़रते ही धुँधला हो जाता है। क्या यह कम आश्चर्यजनक नहीं कि जिस लम्हे को बटोरने हम जंगल-पहाड़ तक नाप लेते हैं, वह ठीक उस क्षण के पहले ही पीला पड़ जाने की दौड़ में दौड़ रहा! मुझे कविता के साथ भी यही लगता है, जीने के बाद अपनी कल्पना में उसे फिर जीना। प्रेम के साथ भी। याद के साथ भी।\nगुज़रे का कौन सा ऐसा तंत्र है भीतर जो यूँ हरकत करता है? और गाढ़ा करता चलता है? ख़ुद से यूँ मिलना हर बार नए से मिलना है। कितनी शामें और कितनी ही सुबहें मैंने देखी होंगी मगर स्मृति में केवल कुछ ही क्यूँ?\nभागते समय की पूँछ पकड़ने का यह खेल मेरा प्रिय खेल है जिसमें सब कुछ जो बीत चुका, वह मेरा है। अब इस बीत चुके से एक नया कुछ क्रिएट हो रहा। पर आश्चर्य यह भी कि इसका कोई अस्तित्व भी न होगा। लगता है जैसे ज़िंदगी एक बड़ा कैनवस है और जो घट रहा उस तक पहुँचने की ही थी सारी क़वायद। और जिस तक इतनी मारामारी से पहुँचा वो ठीक अगले क्षण मिट गया। जो बचा वो उतना ही जो मैं बचा सकता हूँ। अब गुज़र चुके में नया कुछ घटेगा, सृजित होगा।\nजीवन का यह खेल पकड़ ही में नहीं आता। टकटकी बाँध कर केवल देख सकता हूँ। भीतर का रसायन वो है जो सहेजे को कहीं फ़िट कर रहा जिससे यह किसी आने वाले समय में फिर कुछ नया बुन दे। कभी-कभी हमारा चुनाव ज़रूरी नहीं, केवल घट जाने देना भी मायने रखता है। आप वैसे भी कुछ नहीं कर सकते। जैसे कि यह फ़ोटो ही। अनजाने ही बटन दबाया और जो निकला उसमें कुछ ढूँढने की कोशिश ही कर रहा। यह भी कि अगली बार जब उस मोड़ से गुज़रूँगा तो उस दृश्य की जगह इसे रख दूँगा। तब तक मैं फिर-फिर इसे देख रहा, खोज रहा, डूबने की कोशिश कर रहा, लिख रहा, सहेज रहा और जी रहा। शायद वो बच जाए जिसे मैं खो चुका।\nयह चलता रहेगा। किसी ‘था’ में किसी ‘है’ को ढूँढ़ना और बचाना इस संसार का सबसे मज़ेदार खेल लगता है मुझे। यह चलता रहे तो ख़ुश होता रहूँगा। आगे बढ़ता रहूँगा।\nसमय की शाख से इक पत्ता तोड़ा था—यात्रा का। पहाड़ों की यात्रा का जो टेढ़े-मेढ़े रास्तों से होती हुई भीतर तक जाती है। बहुत कोशिश की थी कि प्रेम मिले पर वो तब न मिला। रास्ते तब भी बुलाते रहते। ज़िद करते। सवाल करते। मैं हमेशा चुप रहता और आसमान को तकता।\nमुझे पता भी न चला और एक दिन आसमान का एक टुकड़ा मैंने अपने बिस्तर के बहुत नज़दीक पाया था। कभी-कभी कितना अजीब लगता है ये सोच कर देखना कि ज़मीन पर होते हुए हम आसमान को देखते रहते हैं।\nमैं समंदर के शहर में अक्सर पहाड़ों को याद करता था। समंदर की लहरों पर उड़ने वाले पक्षियों के पंखों के सहारे मैं पहाड़ पर जाना चाहता था। फिर एक दिन मैं हवा में था, उड़ रहा था बादलों के बीच। और वहाँ से मैंने ज़मीन के बहुत से फ़ोटो खींचे थे। कुल मिलाकर मुझे वहाँ होना अच्छा लगता जहाँ मैं अभी नहीं था पर होना चाहता था। रास्ते इसी ‘होने’ और ‘हो जाने’ के बीच की दूरी को कम करते हैं। ठीक उसी तरह जिस तरह किसी पहाड़ की चोटी पर चढ़ते हुए बार-बार हम वहाँ देखते हैं जहाँ अंत में हम पहुँचते हैं। पर कभी कभी बीच रास्ते में जीवन घट जाता है। समय ठिठक जाता है। सुस्ताना ज़रूरी हो जाता है।\nआगे बढ़ने और पीछे छूट जाने के दरमियान हमेशा एक जगह होती है ख़ुद की पहचान की। यह एक तरह की एकसेंट्रिक सिचुएशन है। इमोशन से आगे की। हम लगातार चलते, दौड़ते, भागते, खाते, गाते-गुनगुनाते, लिखते, पढ़ते हुए भी वो सब नहीं कर रहे होते जो हम कर रहे हैं। हम वहाँ भी नहीं होते जहाँ हम हैं। रुक के देखना दरअसल चलते चले जाते हुए देखने का ज़रूरी काम है। यात्रा का सबसे ईमानदार हिस्सा रास्ता है। रास्ते का दोस्त ठहराव। ठहरना जीना है, इस समय में जिसमें हम जी रहे हैं। यह एक उत्सव है जहाँ न गुज़रा कोई है और न ही आगे आने वाला…\n‘‘क्या यह सुख है?’’ निर्मल वर्मा का यह सवाल मैं अपने साथ बहुत-सी यात्राओं में साथ लेकर चलता हूँ और ख़ुद से पूछता रहता हूँ। समुद्र किनारे किसी परेल पर बैठ कर या चाय के कप में उड़ती भाप को देखकर, पहाड़ों की किसी ढलान पर, रेल की खिड़की से गुज़रते समय को देख कर, सामान्य जीवन में हुई असाधारण उठा-पटक से महीनों विचलित हो कर या आवेश के बाद तुरंत आई शांति में; यह सवाल पीछा करता हुआ सामने आ ही जाता है।\nदुःख के क्षण, सुख का पता खोज कर उसे बाहर निकाल ही लेते हैं। मुझे लगा है कि सुख में हम कभी सुख को याद नहीं करते। हमेशा अभाव में ही हमने किसी चीज़ के न होने को महसूस किया है। साथ को भी। वे क्या क्षण थे जब कहने को कितना सारा था मगर वो सारा समय हमने जीने में बिताया था। परवाह नहीं थी कि कहाँ और किस परिस्थिति में हम जी रहे। अब, जब यात्राओं में यह सुख हासिल तो कहने को कुछ नहीं है। भीतर का अकेलापन भीड़ में बाहर नहीं आना चाहता। उसे अकेलेपन की बात करने के लिए भी एकांत चाहिए। जब केवल उसे ही सुनाई दे, जिसे वो सुनाना चाहता है। ऐसे ही भीड़ में किसी ने मुझसे पूछा, ‘‘इन दिनों दिखते नहीं?’’ मैं क्या जवाब देता। हौले ही कहा, ख़ुद से, ‘‘दिखा क्यों नहीं?’’ असलियत तो यह है कि हम सब देखते हैं, महसूस करते हैं। बस, मानना नहीं चाहते।\nहमें दिख रहा कि सामने दो तकियों पर पीठ टिकाने वाले किरदार कोई भी हों, वे दुनिया के सबसे खूबसूरत ख़्वाब के सबसे खूबसूरत किरदार हो सकते हैं। हम चाहें तो इन जगहों को भर सकते हैं। ‘क्या यह सुख है’? सवाल फिर कौंधता है। क्या सुख, किसी चीज़ के न होने से उपजी पीड़ा का प्रति-प्रश्न है? इन दोनों के बीच एक तीसरे ‘कंटेंटमेंट’ का एहसास कभी कभी आश्वस्त करता है। यह ठीक स्थिति है। मगर उस तक पहुँचना आसान नहीं।\nयह द्वंद्व हमेशा बना रहता है कहीं भी आने जाने, होने के दौरान। मुझे इस से निकलना है। एक काँच का दरवाज़ा अगर आने वाली सारी आवाज़ों को रोक ले तो मैं दूर से केवल चीज़ों का बहना देखते रहना चाहूँगा। कोई सवाल नहीं होगा तब। कोई जवाब भी नहीं। जवाब देने का दबाव भी नहीं। तब फिर से एक बार पूछूँगा ख़ुद से, ‘‘क्या यह सुख है?’’\nसुदीप सोहनी हिंदी कवि-लेखक हैं। वह रंगमंच, सिनेमा, संगीत, फ़ोटोग्राफी और पत्रकारिता के परिवेश से भी जुड़े हैं। वह भोपाल में रहते हैं। उनसे sudeepsohni@gmail.com पर बात की जा सकती है।\n← मैं चाहता हूँ कि तुम उतने कमज़ोर हो जाओ जितना कमज़ोर मैं हूँ\nमैंने तुम्हें सुना और एक पेड़ हो गया →\nमैंने तुम्हें सुना और एक पेड़ हो गया